cyanic-selkie/wikianc huggingface dataset:
பிரம்மன் கோயில், புஷ்கர்
இத்திருக்கோயில் 2000 ஆண்டுகள் பழமை வாய்ந்தது. இந்த கோயிலின் கருவறையில், பிரம்ம தேவர் தனது இரண்டாவது மனைவி தேவி காயத்ரியுடன் காட்சியளிக்கிறார். கார்த்திகை தீபத்தின் போது ஏராளமான பக்தர்கள் இக்கோயிலுக்கு வருவார்கள்.
புராணக்கதை
பிரம்ம தேவர், மக்களின் நலன் கருதி அங்கே ஒரு யாகம் நடத்த விரும்பினார். யாகம் நடக்கும் போது, கொடிய அரக்கர்களிடமிருந்து காக்க, சுற்றியும் மலைகளை: வடத் திசையில் நீலகிரி மலையயும், தெற்கு திசையில் ரத்தினகிரி மலையயும், கிழக்கு திசையில் சூர்யகிரி மலையயும் மற்றும் மேற்கு திசையில் சொன்சூர மலையயும் எழுப்பினார். இந்த மலைகளில் காவலர்களாக் தேவர்களை நியமித்தார்.
பின்னர், யாகம் தொடங்கியது. யாகத்தின் நடுவே பிரம்மனின் மனைவி, சாவித்ரி/சரசுவதி 'அஹுதீ' தர வேண்டும். அச்சமயம் சாவித்ரி தேவி அங்கே இல்லை. தன் தோழிகள் தேவி லட்சுமி, தேவி பார்வதி மற்றும் தேவி இந்திராணியை யாகத்திற்கு அழைக்க சென்றிருந்தார். பொருமை காக்காமல் பிரம்மதேவன், அங்கே இருந்த 'குஜர்' குலத்தை சேர்ந்த 'காயத்ரியை' மணந்து கொண்டு, யாகத்தை முடித்தார். தேவி சாவித்ரி தனது தோழிகளுடன் யாகத்துக்கு வந்தடைந்தார். அப்போது, காயத்ரி தேவி பிரம்ம தேவனுடன் 'அமுதபானைக்' கொண்டு நின்றிருந்ததை கண்டு கோபம் கொண்டார். சினத்தில் தேவி சாவித்ரி, 'பிரம்ம தேவன் எங்கும் வழிபட மாட்டார்' என்று சாபம் அளித்தார். யாகத்தால் வரம் பெற்ற தேவி காயத்ரி, இந்த சாபத்தை, 'பிரம்ம தேவன், புஷ்கரில் மட்டும் வழிபடுவார்' என்று மாற்றி அமைத்தாள்.
சினங்கொண்ட தேவி சாவித்ரி, ரத்னகிரி மலைக்குள் புகுந்து நீருற்று ஆனார். பின்னர். அது இன்றும் உள்ளது, 'சாவித்ரி ஜர்னா' என்று அழைக்கப்பட்டு வருகிறது. தேவியின் நினைவாக அங்கே ஒரு கோயில் எழுப்பினர்.
வழிபாடு நேரங்கள்
இத்திருக்கோயிலில், பிரம்மனை வழிபடும் நேரங்கள்
மேற்கோள்கள்
பகுப்பு:இந்து யாத்திரைத் தலங்கள் பகுப்பு:இந்துக் கோயில்கள் பகுப்பு:அஜ்மேர் மாவட்டம் பகுப்பு:இராஜஸ்தானில் உள்ள இந்து ஆலயங்கள்
வோனொபாயோ புதையல்
வோனொபாயோ புதையல் (Wonoboyo hoard) என்பது இந்தோனேசியாவின் நடு ஜாவாவில் ஒன்பதாம் நூற்றாண்டைச் சேர்ந்த மேடங் இராச்சியத்தைச் சேர்ந்த தங்கம் மற்றும் வெள்ளி கலைப்பொருட்கள் அடங்கிய ஒரு முதன்மையான தொல்லியல் கண்டுபிடிப்பு ஆகும். இது 1990 அக்டோபர் மாதத்தில் இந்தோனேசியாவின் மத்திய ஜாவா மாகாணத்திலிருக்கும் கிளாடென் பிரதேசத்தைச் சேர்ந்த வோனொபாயோ என்ற சிறிய கிராமத்தில், பிரம்பானான் கோயில் அருகில் கண்டுபிடிக்கப்பட்டது.
கண்டுபிடிப்பு
இந்தோனேஷியாவின் மத்திய ஜாவா மாகாணத்திலிருக்கும் கிளாடென் பிரதேசத்துக்கு உட்பட்ட வோனொபாயோ கிராமத்தில், சிப்டோ என்ற பெண் சொந்தமாக நிலத்தைக் கொண்டிருந்தார். இந்த நிலமானது சற்று மேடாக இருந்தது இந்த வயலுக்கு கால்வாய் வழியே நீர் பாய்ச்ச வசதியாக நெல் வயலின் உயரத்தைக் குறைக்க விட்டோமொஹர்ஜோ என்ற தொழிலாளி உள்ளிட்ட ஐந்து தொழிலாளர்களைக் கொண்டு 1990 அக்டோபர் மாதத்தில் வேலை செய்து கொண்டிருந்தனர். சுமார் 2.5 மீட்டர் அளவுக்கு வயலைத் தோண்டியபோது விட்டோமொஹர்ஜோவுக்கு நிலத்தில் ஒரு பாறை பரப்பு உள்ளது போலத் தோன்றியது. இதனால் கையை வைத்து மண்ணை அகற்றி கவனமாகத் தோண்டினார். இதையடுத்து மூன்று பெரிய பீங்கான் ஜாடிகளும், அதில் ஏராளமான தங்க நாணயங்களும், தங்கத்தாலான கலைப்பொருட்களும் கண்டுபிடிக்கப்படன.
உடனே ஊர்த் தலைவருக்கும், பிற அதிகாரிகளுக்குத் தகவல் சொல்லப்பட்டது.
புதையல்
மொத்தம் 16.9 கிலோ எடையுள்ள புதையல் கண்டறியப்பட்டது. அதில் 14.9 கிலோ தங்கம், மீதி வெள்ளி. இதில் 1000 க்கும் மேற்பட்ட சடங்கு பொருட்கள் இருந்தன:
மேலே குறிப்பிட்ட கலைப் பொருட்கள் அல்லாமல் மேலும் 6,000 நாணயங்கள். பெரும்பாலும் தங்கத்தாலும், சில வெள்ளியாலும் ஆனவை.
இந்தோனேசியாவில் மேற்கொள்ளப்பட்ட அகழாய்வில் கிடைத்த மிக முக்கியமான, பழமையான பொக்கிசங்களில் ஒன்றாக வோனொபாயோ புதையல் உள்ளது. இவை கி.பி. 9வது நூற்றாண்டில் இருந்த மாதாராம் இராச்யத்தின் செல்வம், பொருளாதாரம், கலை மற்றும் கலாச்சாரம் ஆகியவற்றைக் காட்டுவதாக உள்ளது. இங்கே கண்டெடுக்கப்பட்ட தங்க நாணயங்களில் "ta" என்று பொறிக்கப்பட்டிருந்தது. அது அன்றைக்குப் பண்டைய ஜாவாவில் புழக்கத்திலிருந்த "tahil" என்ற நாணய முறையைக் குறிப்பதாகும். ஒரு நாணத்தில் கவியி என்ற பண்டைய ஜாவா மொழியில், "சரகி தியா பங்கா" (Saragi Diah Bunga) என்ற பெயர் குறிப்பிடப்பட்டிருந்தது. இந்த நபர், இந்த செல்வங்களுக்கு உரியவராக இருந்திருக்கலாம். இவை மாதாராம் மன்னர் பாலிடங் ஸ்ரீ தர்மோதய மஹாசம்பு (கி.பி. 899 - 911) காலத்தைச் சேர்ந்ததவை என்று கணிக்கப்பட்டுள்ளது. இந்த புதையலுக்கு உரிய நபர், அன்றைக்கு அங்கே வாழ்ந்த செல்வந்தராகவோ அல்லது ராஜ குடும்பத்தைச் சார்ந்தவராகவோ இருந்திருக்கலாம்.
வெளி இணைப்புகள்
பகுப்பு:இந்தோனேசிய வரலாறு‎ பகுப்பு:சாவக வரலாறு‎ பகுப்பு:புதையல்கள் பகுப்பு:நடுச் சாவகம்
ஹோடுலா கான்
பகுப்பு:12ஆம் நூற்றாண்டு மங்கோலிய ஆட்சியாளர்கள் பகுப்பு:மங்கோலியக் கான்கள்
1984 கோடைக்கால ஒலிம்பிக் விளையாட்டுப் போட்டிகள்
1984 கோடைகால ஒலிம்பிக் விளையாட்டுப் போட்டிகள் அமெரிக்காவின் லாஸ் ஏஞ்சலஸ் நகரில் சூலை 28 முதல் ஆகத்து 12 வரை நடைபெற்ற ஒலிம்பிக் ஆகும். அதிகாரபூர்வமாக இது XXIII ஒலிம்பியாட் என அழைக்கப்பட்டது. இப்போட்டியை நடத்த லாஸ் ஏஞ்சலஸ் நகருடன் போட்டியிட்ட தெக்ரான் ஈரானிய அரசியல் சூழலால் போட்டியிலிருந்து விலகிக்கொண்டதால் லாஸ் ஏஞ்சலஸ் நகருக்கு போட்டியில்லாமல் பன்னாட்டு ஒலிம்பிக் ஆணையகத்தால் வழங்கப்பட்டது. 1932ம் ஆண்டும் லாஸ் ஏஞ்சலஸ் ஒலிம்பிக் போட்டியை நடத்தியுள்ளது. இது லாஸ் ஏஞ்சலசுக்கு இரண்டாவது முறையாகும்.
பாதுகாப்பு குறைபாட்டாலும், அமெரிக்க ஆதிக்க மனப்பான்மையாலும் இப்போட்டியைப் புறக்கணிக்க போவதாக சோவியத் ஒன்றியம் மே 8, 1984 அன்று கூறியது. போட்டியைப் புறக்கணித்த நாடுகள் நல்லுறவு போட்டி என்று ஒன்றை சூலை முதல் செப்டம்பர் வரை நடத்த முற்பட்டனர். ஒலிம்பிக் நடந்த நாட்களில் நல்லுறவு போட்டியில் ஒரு நிகழ்வும் நடக்கவில்லை. அப்போட்டி ஏற்பாட்டாளர்கள் குறிப்பாக சோவியத் ஒன்றியம் இப்போட்டி (நல்லுறவு) ஒலிம்பிக்கிற்கு மாற்றாக நடத்தப்படவில்லை என்றும் அமெரிக்காவின் சிறந்த வீரர்களும் சோவியத் ஒன்றியத்தின் சிறந்த வீரர்களும் 1986 ம் ஆண்டு மாசுகோவில் நல்லிணக்க போட்டியில் கலந்து கொள்ளலாம் என்றும் கூறியது.
1976ல் மொண்ட்ரியாலிலும் 1980ல் மாசுக்கோவிலும் நடந்த ஒலிம்பிக் போட்டிகளில் போட்டியை நடத்தியவர்களுக்கு போட்டியினால் வருமானம் குறைவாகக் கிடைத்தது. லாஸ் ஏஞ்சலஸ் நகரில் நடந்த போட்டியில் ஏற்கனவே உள்ள அரங்குகளே பயன்படுத்தப்பட்டன. நீச்சல் போட்டிக்காக மட்டும் புதிய அரங்கம் கட்டப்பட்டது. ஆனாலும் அதற்குரிய செலவு முழுவதும் விளம்பரதாரர்களால் ஏற்கப்பட்டது. இதனால் இப்போட்டிக்கான செலவு பெரிதும் குறைவாக இருந்தது. இப்போட்டியினால் கிடைத்த லாபத்தில் சிறிது தென் கலிபோர்னியாவில் இளையோரிடையே விளையாட்டை ஊக்குவிக்கப் பயன்படுத்தப்பட்டது. 1984 ஒலிம்பிக் பொருளாதார அளவில் வெற்றியடைந்த போட்டியாகும்.
இப்போட்டியின் அதிகாரபூர்வ முகடியாக "சாம் ஒலிம்பிக் கழுகு" அறிவிக்கப்பட்டது.
நகரம் தெரிவு
1984 கோடைக்கால ஒலிம்பிக் விளையாட்டுப் போட்டிகளை நடத்த லாஸ் ஏஞ்சலசும் தெக்ரானும் போட்டியிட்டன. 1976, 1980ம் ஆண்டு போட்டிகளை நடத்த லாஸ் ஏஞ்சலஸ் போட்டியிட்டு அதில் வெற்றி கிடைக்கவில்லை. 1944ம் ஆண்டிலிருந்து அனைத்து போட்டிகளுக்கும் அமெரிக்க ஒலிம்பிக் ஆணையகம் போட்டியிட்டாலும் 1932க்குப் பிறகு அதற்கு வெற்றி கிடைக்கவில்லை. உள்நாட்டு அரசியல் சூழலால் தெக்ரான் போட்டியிலிருந்து விலகினதால் லாஸ் ஏஞ்சலஸ் நகரம் மட்டுமே போட்டியில் இருந்தது. அதனால் இந்நகரம் 1984 கோடைக்கால ஒலிம்பிக் போட்டியை நடத்த போட்டியின்றி தேர்ந்தெடுக்கப்பட்டது..
பதக்கப் பட்டியல்
போட்டியிட்டவற்றில் 47 நாடுகள் பதக்கம் வென்றன.
முதன்முறை கலந்துகொண்ட நாடுகள்
thumb|1984ல் கலந்துகொண்ட நாடுகள் thumb|போட்டியிட்ட வீரர்கள்
140 நாடுகள் இப்போட்டியில் கலந்துகொண்டன. பகுரைன், வங்காளதேசம், பூட்டான், பிரித்தானிய கன்னித் தீவுகள், எக்குவடோரியல் கினி, காம்பியா, சீபூத்தீ, சமோவா, மூரித்தானியா, மொரிசியசு, வடக்கு யேமன், ஓமான், கத்தார், ருவாண்டா, சொலமன் தீவுகள், கிரெனடா, தொங்கா, ஐக்கிய அரபு அமீரகம் ஆகியவை முதன்முறையாக ஒலிம்பிக்கில் பங்கேற்றன. சீனா 1952ம் ஆண்டுக்குப் பின் பங்கேற்கிறது. 1952ம் ஆண்டு சீனா சீன தைபே என்ற பெயரில் பங்கேற்றது.
1979ல் ஆப்காத்தானில் சோவியத் ஒன்றியம் படையெடுப்பை நிகழ்த்தியதைக் கண்டித்து அமெரிக்கா தலைமையில் பல நாடுகள் மாசுக்கோவில் நடந்த 1980 கோடைக்கால ஒலிம்பிக் போட்டிகளைப் புறக்கணித்தன. அதற்குப் பதிலடியாக சோவியத் ஒன்றியம் தலைமையில் வார்சா உடன்பாடு நாடுகளும் மற்ற பொதுவுடமை, சோசலிச நாடுகளும் 1984 கோடைக்கால ஒலிம்பிக் போட்டிகளை புறக்கணித்தன. இப்புறக்கணிப்பில் மூன்று சோசலிச நாடுகளான 1984 குளிர்கால ஒலிம்பிக்கை நடத்தும் யுகோசுலோவியாவும், சீனாவும் உருமேனியாவும் கலந்துகொள்ளவில்லை. இதில் உருமேனியா வார்சா உடன்பாடு நாடாகும். இப்போட்டியில் உருமேனியா 20 தங்கம் உட்பட 53 பதக்கங்களை பெற்றது.
thumb|500px|1984 ஒலிம்பிக்கை புறக்கணிப்பு செய்த நாடுகள் சிவப்பு நிறத்தில் காட்டப்பட்டுள்ளது
ரிச்சர்ட் சக்கிள்
ரிச்சர்ட் சக்கிள் (Richard Suckle) (பிறப்பு: சனவரி 1969) என்பவர் அமெரிக்க நாட்டு திரைப்படத் தயாரிப்பாளர் ஆவார். இவர் 1995 ஆம் ஆண்டு முதல் அமெரிக்கன் ஹஸ்ல் (2013), சூசைட் ஸ்க்வாட் (2016), வொண்டர் வுமன் (2017), போன்ற பல திரைப்படங்களில் தயாரிப்பாளராக பணிபுரிந்துள்ளார். இவர் அமெரிக்கன் ஹஸ்ல் என்ற படத்திற்காக சிறந்த திரைப்படத்திற்கான அகாதமி விருதுக்கு பரிந்துரைக்கப்பட்ட பல தயாரிப்பாளர்களில் ஒருவர் ஆவார்.
1984 கோடைக்கால ஒலிம்பிக் விளையாட்டுப் போட்டிகள்
மேற்கோள்கள்
பகுப்பு:கோடைக்கால ஒலிம்பிக் விளையாட்டுகள்
ரிச்சர்ட் சக்கிள்
வெளியிணைப்புகள்
பகுப்பு:1969 பிறப்புகள் பகுப்பு:வாழும் நபர்கள் பகுப்பு:அமெரிக்கத் திரைப்படத் தயாரிப்பாளர்கள்
கசுவோ இசுகுரோ
கசுவோ இசிகுரோ (Kazuo Ishiguro, பிறப்பு: 8 நவம்பர் 1954) பிரித்தானியப் புதின, சிறுகதை எழுத்தாளரும் ஆவார். இவர் சப்பான், நாகசாகியில் பிறந்தவர். இவருக்கு ஐந்து அகவை ஆனபோது 1960 இல் இவரது குடும்பம் இங்கிலாந்தில் குடிபெயர்ந்தது. 2017 ஆம் ஆண்டுக்குரிய இலக்கியத்துக்கான நோபல் பரிசு இவருக்கு வழங்கப்பட்டது.
வாழ்க்கைக் குறிப்புகள்
1978 இல் கென்ட் பல்கலைக் கழகத்தில் படித்து ஆங்கில இலக்கியத்திலும் தத்துவத்திலும்  பட்டம் பெற்றார். 1980 இல் கிழக்கு ஆங்கிலியா பல்கலைக் கழகத்தில் படைப்பு எழுத்தில் முதுவர் பட்டம் பெற்றார். 1982 இல் பிரித்தானியக் குடிமகன் ஆனார்.
பெற்ற மதிப்புகள்
மேன் புக்கர் பரிசு நான்கு  முறை பெற்றார். 1982 இல் வினிபிரெட் ஓல்ட்பி நினைவுப் பரிசும், 1986 இல் விட்பிரெட் பரிசும், 1998 இல் செவாலியர் விருதும் இவருக்கு வழங்கப்பட்டன. 1989 இல் தி ரிமெய்ன்ஸ் ஆப் தி டே என்னும் புதினத்திற்கு புக்கர் பரிசு கிடைத்தது. டைம் இதழ் 2005 ஆம் ஆண்டில் நெவர் லேட் மீ கோ என்ற இவரது புதினத்தைச்  சிறந்த புத்தகம் எனப் பாராட்டியது. 2008 ஆம் ஆண்டில் டைம் இதழ் இவரை 50 சிறந்த பிரித்தானிய எழுத்தாளர்களில் ஒருவராக  மதிப்பீடு செய்தது.
மேற்கோள்
பகுப்பு:1954 பிறப்புகள் பகுப்பு:ஆங்கிலேய எழுத்தாளர்கள் பகுப்பு:செவாலியே விருது பெற்றவர்கள் பகுப்பு:வாழும் நபர்கள் பகுப்பு:புக்கர் பரிசு பெற்றவர்கள் பகுப்பு:நோபல் இலக்கியப் பரிசு பெற்றவர்கள் பகுப்பு:நோபல் பரிசு பெற்ற பிரித்தானியர்கள்
பாரம்பரிய நகர மேம்பாடு மற்றும் வளர்ச்சித் திட்டம்
தேசிய பாரம்பரிய நகர மேம்பாடு மற்றும் வளர்ச்சித் திட்டம் (Heritage City Development and Augmentation Yojana, HRIDAY) சனவரி 21, 2015 அன்று வெளியிடப்பட்டது; பாரம்பரிய நகரங்களின் பாரம்பரியப் பண்பைக் கெடாமல் இப்பகுதிகளில் ஊரகத் திட்டமிடல், பொருளாதார முன்னேற்றம் ஆகியவற்றை முன்னெடுப்பதே இதன் முதன்மை நோக்கமாக அறிவிக்கப்பட்டுள்ளது.
பாரம்பரிய சொத்துக்களான நினைவகங்கள், மலைகள், கோவில்கள் முதலியவற்றுடன் தொடர்புடைய ஊரக கட்டமைப்பை மீளமைப்பதும் மேலும் சில மறைந்துள்ளச் சொத்துக்களை மீட்பதும் அடங்கிய பாரம்பரிய கட்டமைப்பு திட்டங்கள்  இத்திட்டத்தின் கீழ் நிறைவேற்றப்படும். இத்திட்டத்தின் கீழ் புறத்தூய்மை வசதிகள், சாலைகள், பொதுப் போக்குவரத்து மற்றும் தானுந்து நிறுத்தங்கள், குடிச் சேவைகள், தகவல் மையங்கள் ஆகியன கட்டமைக்கப்படுகின்றன.
மார்ச்சு 2017 வரையிலான  27 மாத காலகட்டத்தில்  ₹ 500 கோடி செலவில், இத்திட்டம் 12 நகரங்களில் நிறைவேற்றத் திட்டமிடப்பட்டுள்ளது:  அஜ்மீர், அமராவதி,(ஆந்திரப் பிரதேசம்), அம்ரித்சர், பாதமி, துவாரகை, கயை, காஞ்சிபுரம், மதுரா, உத்தரப் பிரதேசம், புரி, வாரணாசி, வேளாங்கண்ணி மற்றும் வாரங்கல்.
மேற்சான்றுகள்
பகுப்பு:இந்திய அரசுத் திட்டங்கள் பகுப்பு:2015 இல் இந்தியா பகுப்பு:மோதி ஆட்சியின் திட்டங்கள்
மழையூர், புதுக்கோட்டை
மழையூர் தமிழ்நாடு, புதுக்கோட்டை மாவட்டம் கறம்பக்குடி வட்டத்தைச் சேர்ந்த கிராமம் ஆகும். புதுக்கோட்டையிலிருந்து சுமார் 25 கிமீ தொலைவில் உள்ளது.
மேற்கோள்கள்
பகுப்பு:புதுக்கோட்டை மாவட்டத்திலுள்ள கிராமங்கள்
ஆந்திரப் பிரதேசத் தலைநகர் வலயம்
ஆந்திரப் பிரதேசத் தலைநகர் வலயம் (Andhra Pradesh Capital Region) ஆந்திரப் பிரதேசத் தலைநகரம் அமராவதியையும் அதன் சுற்றுப்புற பகுதிகளையும் உள்ளடக்கிய நகர்த்தொகுதி அல்லது பெருநகர் பகுதி ஆகும். இப்பகுதி முழுமையும் ஆந்திரப் பிரதேசத் தலைநகர் வலய வளர்ச்சிக் குழுமத்தின் கீழ் அமையும். இந்த வலயத்தின் பரப்பளவு 8352.69 sqkm ஆகும்; கிருஷ்ணா மாவட்டத்தில் 29 வட்டங்களும் குண்டூர் மாவட்டத்தில் 29 வட்டங்களுமாக 58 வட்டங்கள் இதில் அடங்கும். இந்த வலயத்தின் மையத்தில் 212 ச.கிமீ பரப்பில் தலைநகரம் அமைந்திருக்கும்.
தலைநகர் வலயத்தில் குண்டூரின் 18 மண்டல்கள் முழுமையாகவும் 11 மண்டல்கள் பகுதியாகவும் அடங்கியுள்ளன; கிருஷ்ணாவில், 15 மண்டல்கள் முழுமையாகவும் 14 மண்டல்கள் பகுதியாகவும் அடங்கியுள்ளன.
மேற்சான்றுகள்
பகுப்பு:ஆந்திரப் பிரதேசப் புவியியல்
பஞ்சம்பட்டி
நி.பஞ்சம்பட்டி (Panjampatti) கிராமம் திண்டுக்கல் மாவட்டம், ஆத்தூர் வட்டத்தில் உள்ளது. இதன் ”நி” என்ற தலைப்பெழுத்து நிலக்கோட்டை என்பதைக் குறிப்பதாகும். பஞ்சம்பட்டி கிராமம் ஆத்தூர் வட்டத்திலேயே மிகப்பெரிய கிராமம் ஆகும். அதிக மக்கள்தொகை கொண்ட கிராமமும் ஆகும். திண்டுக்கல்லிலிருந்து சுமார் 8 கிலோமீட்டர் தொலைவில் உள்ளது. இங்கு பழைமை வாய்ந்த ”திரு இருதய ஆண்டவர் திருத்தலம்” என்ற கிறித்துவ தேவாலயம் ஒன்று உள்ளது. இந்த தேவாலயம் ஆங்கிலேயர்கள் காலத்தில் கட்டப்பட்டது ஆகும். இவ்வூரில் கொண்டாடப்படும் பாஸ்கா விழா உலகப் புகழ் பெற்றதாகும். இக்கிராமத்தில் அதிக எண்ணிக்கையில் இராணுவ வீரர்கள் உள்ளனர். எனவே இக்கிராமத்திற்கு ’இராணுவபட்டி” என்ற சிறப்புப் பெயரும் உண்டு.
பகுப்பு:திண்டுக்கல் மாவட்டம்
தேவேந்திர குமார் ஜோஷி
அட்மிரல் தேவேந்திரக் குமார் ஜோஷி பரம் விசிட்ட சேவா பதக்கம் அதி விசிட்ட சேவா பதக்கம் (Admiral Devendra Kumar Joshi, பிறப்பு: 4 சூலை 1954) ஆகத்து 31, 2012இல் இந்தியக்  கடற்படை வீரர்களின் முதன்மைத் தலைவராகப் பொறுப்பேற்றுக் கொண்டவர். having assumed office on 31 ஆகத்து 2012. நீர்மூழ்கிக் கப்பல் போர்முறையில் வல்லுனராக விளங்கினார். கடற்படை கலங்களிலும் நீர்மூழ்கி கப்பல்களிலும் தொடர்ந்து ஏற்பட்டு வந்த விபத்துகளுக்குத் தார்மீகப் பொறுப்பேற்று பெப்ரவரி 26, 2014இல் தமது பதவியிலிருந்து விலகினார். இவ்வாறு பதவி விலகிய முதல் இந்தியக் கடற்படை முதன்மைத் தலைவர் இவரேயாவார். தி டைம்ஸ் ஆஃப் இந்தியாவின் குறிப்புக்களின்படி அட்மிரல் டிகே ஜோஷியின் பதவிக்காலம் ஆகத்து 2015 வரையாகும். மிகவும் கடினமாக வேலை வாங்குபவராக இருந்த ஜோஷி கப்பல்களை குறைந்த வளங்களைக் கொண்டு இயக்குவதில் சிறந்தவர். அவர் பணிபுரிந்த ஆணைகளில் மிகவும் கண்டிப்பான அதிகாரியாக விளங்கினார். எனவே அதே அளவுகோலின்படி தன்னையும் நிறுத்தி பொறுப்பேற்று விலகியதாக கடற்படை மூத்த அதிகாரிகள் கூறுவதாக அப்பத்திரிகை குறிப்பிட்டுள்ளது.
மேற்சான்றுகள்
பகுப்பு:இந்தியக் கடற்படை பகுப்பு:1954 பகுப்பு:1954 பிறப்புகள் பகுப்பு:வாழும் நபர்கள்
மலையூர்
மலையூர் (லி மலையூர்) என்ற சிற்றூர் திண்டுக்கல் மாவட்டம் நத்தம் ஒன்றியம் லிங்கவாடி ஊராட்சியிலிருந்து 12 கி.மீ. தொலைவில் உள்ளது. மலைப் பகுதியான இக்கிராமத்திற்கு முறையான சாலை வசதி இல்லை. குழந்தைகள் நான்கு கிலோ மீட்டர் தூரம் கரடு முரடான பாதையில் பயணித்து தங்கள் கல்வியை தொடர்கிறார்கள். இக்கிராமத்தினர் இன்றளவும் தங்கள் பகுதியில் காலணி அணிவது கிடையாது. விஷப் பூச்சிகள் தீண்டி விட்டால் மலைக்குன்றில் உள்ள நீரை அருந்தினால் விஷம் முறிந்துவிடும் என நம்புகின்றனர். கைக்குத்தல் அரிசி மட்டுமே பயன்பாட்டில் உள்ளது.
பகுப்பு:திண்டுக்கல் மாவட்டம்
மடோ குரோசோ
மடோ குரோசோ (Mato Grosso, – பொருள். "அடர்த்தியான புதர்கள்") பிரேசிலின் 26 மாநிலங்களில் ஒன்றாகும்.நாட்டின் மேற்குப் பகுதியில் அமைந்துள்ள இந்த மாநிலம் பரப்பளவில் மூன்றாவது பெரிய மாநிலமாக விளங்குகிறது.
இதனைச் சூழ்ந்துள்ள மாநிலங்களாக, (மேற்கிலிருந்து வலஞ்சுழியாக) ரோன்டோனியா, அமேசோனாசு, பாரா, தோகான்ச்சீசு, கோயாசு மற்றும் மடோ குரோசோ டொ சுல். தென்மேற்கு எல்லையில் பொலிவியா நாடுள்ளது. சமவெளிப் பிரதேசமான இந்த மாநிலத்தில் அமேசான் மழைக்காடுகள், செர்ராது புன்னிலங்கள், பந்தனால் சதுப்புக் காடுகள் அமைந்துள்ளன. மாநிலத்தின் 40% பரப்பளவு திறந்தவெளித் தாவரங்களால் நிறைந்துள்ளன. இங்குள்ள சப்படா டோசு குய்மரேசு தேசியப் பூங்காவில் பல குகைகளும் அருவிகளும் நடைத்தளங்களும் உள்ளதால் அது பெரும் சுற்றுலா மையமாக உள்ளது. வடக்கில் அமேசான் காடுகள் அமைந்துள்ளன; மாநிலத்தின் பாதிக்கும் மேலே உயிரியற் பல்வகைமையால் நிறைந்துள்ளது. சிங்கு தேசியப் பூங்காவும் அராகுயா ஆறும் இங்குள்ளன. தெற்கிலுள்ள பந்தனால்   உலகின் மிகப் பெரும்  தண்ணீர்நிலமாக உள்ளது. இது ஆயிரத்திற்கும் மேற்பட்ட விலங்கு மற்றும் நீர்வாழ் பறவை இனங்களின் வாழ்விடமாக உள்ளது.
வெளி இணைப்புகள்
பகுப்பு:பிரேசிலின் மாநிலங்கள்
வெங்கனூர் விருத்தாச்சலேஸ்வரர் கோயில்
அமைவிடம்
விருத்தாச்சலேஸ்வரர் திருக்கோயில் தமிழ்நாட்டில் சேலம் மாவட்டம் வெங்கனூர் என்னுமிடத்தில் உள்ளது.
தல வரலாறு
இங்கு சிவன் சுயம்பு மூர்த்தியாக அருள்பாலிக்கிறார். இத்தலத்திலுள்ள தூண்களை தட்டினால் வெண்கலத்தை தட்டுவது போல ஒலி வரும்.
கோவில் அமைப்பு
இங்கு தமிழ்ப் புத்தாண்டு, சித்ரா பவுர்ணமி, திருவாதிரை, பங்குனி உத்திரம், ஆடிப்பெருக்கு, ஆடி அமாவாசை, ஆருத்ரா தரிசனம், சிவராத்திரி, நவராத்திரி போன்ற விழாக்கள் சிறப்பாக கொண்டாடப்படுகிறது.
இந்த ஆலயம் தினமும் காலை 6 மணி முதல் பகல் 12 மணி வரையும், மாலை 4 மணி முதல் இரவு 8 மணி வரையும் பக்தர்கள் தரிசனம் செய்வதற்காக திறந்திருக்கும்.
மேற்கோள்கள்
பகுப்பு:சேலம் மாவட்டத்திலுள்ள சிவன் கோயில்கள் பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
கொடும்பு சுப்பிரமணிய சுவாமி கோவில்
கொடும்பு சுப்பிரமணிய சுவாமி கோவில் (Kodumbu Subramanya Swamy Temple) கேரளா மாநிலத்தில் முருகனது சிறப்புடைய கோவில்களில் ஒன்றாகும். இது கேரளா மாநிலத்தில், பாலக்காட்டில் இருந்து 10 கிமீ தென்கிழக்கே உள்ள கொடும்பு என்ற ஊரில் அமைந்துள்ளது. கேரள மாநிலத்தில் உள்ள பழமையான முருகன் கோவில்களில் இக்கோவிலும் ஒன்று. கேரளாவில் தமிழ் முறைப்படி பூஜை செய்யும் ஒரே கோவில்.
வரலாறு
தமிழ் நெசவாளர்கள் மீது அதிக வரி அமல்படுத்திய விஜயநகரப் பேரரசு காலத்தில் காஞ்சிபுரம் பகுதியில் இருந்து கேரளா பகுதிக்கு சில செங்குந்தர் கைக்கோள முதலியார் சமூகத்தவர் குடியேறினர். இவர்களின் குலதெய்வம் முருகன் என்பதால் கொடும்புவில் பதினான்காம் நூற்றாண்டில் இக்கோவில் கட்டப்பட்டது.
கட்டிடக்கலை
கோவிலின் கோபுரம், ரதங்கள் மற்றும் அறைகள் அனைத்தும் திராவிட கட்டிடக்கலை பாணியின்படி கட்டப்பட்டுள்ளன. கோயிலின் கருவறையில், சுப்ரமண்ய சுவாமி, தனது இரு மனைவிகளான வள்ளி மற்றும் தெய்வானை ஆகியோருடன் நிற்கிறார். கோயிலின் வளாகம் சிவன், உமதேவி, பரசுராமர், கிருஷ்ணர், சாஸ்தா, நவவீரர்கள், வீரபாகு செங்குந்தர் பைரவர்களுக்கும் அர்ப்பணிக்கப்பட்டுள்ளது.
கோவில் திருவிழாக்கள்
கொடும்பு தமிழர் திருவிழாக்களுக்கு பெயர்பெற்ற ஊராகும். இங்கு நடக்கும் குறிப்பிடத்தக்க திருவிழாக்கள், 1.தைப்பூசம் 2.பங்குனி உத்திரம் 3.சூரசம்ஹாரம் முருகக் கடவுளின் அனைத்து சிறப்பு நாட்களிலும் சிறப்பு சடங்குகள் செய்யப்படுகின்றன. பரணி நட்சத்திர நாள் தொடங்கி பத்து நாட்கள் வரை தைப்பூசம் திருவிழா கொண்டாடப்படுகிறது. இதேபோல், தமிழ் மாதமான ஐப்பசி முதல் கந்தஷட்டி வரையிலான பவர்ணமி நாளில், சூரசம்ஹாரம் சிறப்பாக நடைபெறுகிறது. சஷ்டி மாதம், கிருத்திகா நாட்கள், கார்த்திகி தீபம், பங்கூனி உத்ரம், முதலியன தேர் திருவிழாவும் கோயிலில் நடைபெறுகிறது. சூரசம்ஹாரம் திருவிழாவின் போது, ​​முருகனின் படைத்தளபதிகளாக இருந்த செங்குந்த கைகோளர்கள் நவவீரர்கள் போல் வேடம் அணிந்து அரக்கனை முருக்கனுடன் சேர்ந்து வதம் செய்வார். கருவறையில் உள்ள சுப்பிரமணிய சுவாமி மற்றும் வள்ளி ஆகியோரின் சிலைகள் ஒரே கல்லில் செதுக்கப்பட்டுள்ளன.
திருமணமான தம்பதிகளிடையே கருத்து வேறுபாடு ஏற்பட்டால், முருகனை கோயிலுக்கு வரும்படி பிரார்த்தனை செய்தால், அவர்களின் வருத்தம் நீங்கி, மகிழ்ச்சியான குடும்ப வாழ்க்கை கிடைக்கும் என்று இக்கோவிலுக்கு வரும் பக்தர்கள் நம்புகிறார்கள். கோயிலுக்கு அருகில் பாயும் நதியை சோகநாசினி என்று அழைக்கின்றனர். நாட்டில் முருகனை வழிபடுவோரின் துயரங்கள் அனைத்தும் நீங்கிவிடும் என்று கூறப்படுகிறது. இந்த நதியில் ஒவ்வொரு பன்னிரண்டு வருடங்களுக்கும் ஒரு முறை மகாமகத் திருவிழா நடத்தப்படுகிறது. கும்பகோணத்தில் மகாமக தினமான அதே நாளில் மகாமகத் திருவிழாவும் நடத்தப்படுகிறது.
பக்தர்களுக்கு தினமும் அதிகாலை 5.30 மணி முதல் மதியம் 12 மணி வரையும், மாலை 4.30 மணி முதல் இரவு 8 மணி வரையிலும் இந்த கோயில் திறந்திருக்கும்.
கோவிலின் சிறப்புகள்
கேரளாவில் உள்ள கோயில்களிலே இரண்டாவது உயரமான இராஜ கோபுரம் இக்கோவிலில் உள்ளது.
மு. க. தமிழரசு
'''மு. க. தமிழரசு''' (M. K. Tamilarasu) என்பவர் தமிழ்த் திரைப்படத் தயாரிப்பாளர் மற்றும் முன்னாள் முதல்வர் கருணாநிதியின் மூன்றாவது மகனாவார். தனது மோகனா மூவீஸ் நிறுவனத்தின் மூலம் திரைப்பட விநியோகமும், மனை வணிகமும் செய்து வருகிறார்.
கொடும்பு சுப்பிரமணிய சுவாமி கோவில்
கோவிலின் சிறப்புகள்
இது கேரளாவின் பழமையான முருகன் கோயில்களில் ஒன்றாகும்.
மு. க. தமிழரசு
குடும்பம்
முன்னாள் முதல்வர் மு. கருணாநிதி-தயாளு அம்மாள் தம்பதியருக்கு நான்காவது மகனாக பிறந்தார். இவருடன் பிறந்தவர்கள் மு. க. அழகிரி மற்றும் மு. க. ஸ்டாலின் என இரண்டு மூத்த சகோதர்களும் மு.க.செல்வி என்ற மூத்த சகோதரியும் இவருக்குள்ளனர். மு. க. தமிழரசு அவர்களுக்கு மோகனா என்ற மனைவியும் அருள்நிதி என்ற மகனும், பூங்குழலி என்ற மகளும் உள்ளனர். இவரின் மருமகள் கீர்த்தனா மற்றும் மருமகன் விஸ்வநாதன் ஆவார்கள்.
கொடும்பு சுப்பிரமணிய சுவாமி கோவில்
கோவிலின் சிறப்புகள்
கேரளாவில் தமிழ் தமிழ் பாரம்பரியப்படி பூசை செயது, தமிழை வளர்த்த செங்குந்தர் மரபினர் இக்கோவிலின் அர்ச்சகராக உள்ள கோவில்.
மேற்கோள்கள்
பகுப்பு:பாலக்காடு மாவட்டத்திலுள்ள முருகன் கோயில்கள்
மு. க. தமிழரசு
தயாரித்த திரைப்படங்கள்
தனது மோகனா மூவீஸ் மூலம் தயாரிக்கப்பட்ட திரைப்படங்கள்.
மேற்கோள்கள்
பகுப்பு:வாழும் நபர்கள் பகுப்பு:கருணாநிதி குடும்பம் பகுப்பு:தமிழ்த் திரைப்படத் தயாரிப்பாளர்கள் பகுப்பு:திராவிட முன்னேற்றக் கழக அரசியல்வாதிகள் பகுப்பு:சென்னை அரசியல்வாதிகள்
2 ஸ்டேட்ஸ்
2 ஸ்டேட்ஸ் என்பது 2014 ஏப்ரல் 18 வெளிவந்த பாலிவுட் காதல் திரைப்படம் ஆகும். இந்த திரைப்படம் 2 ஸ்டேட்ஸ்: தி ஸ்டோரி ஆஃப் மை மேரேஜ் நாவலை அடிப்படையாக வைத்து அபிஷேக் வர்மன் இயக்கியுள்ளார். இந்தத் திரைப்படத்தில் கதாநாயகனாக அர்ஜுன் கபூர் பஞ்சாபிப் பையனாகவும் மற்றும் கதாநாயகி அலீயா பட் தமிழ்ப் பெண்ணாகவும் நடித்துள்ளார்கள். தமிழ்த் திரைப்பட நடிகை ரேவதி, அலீயா பட்டின் தாயாக நடித்துள்ளார் என்பது குறிப்படத்தக்கது.
கதை
பஞ்சாபைச் சேர்ந்த இளைஞனுக்கும், தமிழ் நாட்டைச் சேர்ந்த இளம்பெண்ணுக்கும் இடையில் காதல் மலர்கிறது. கல்லூரியில் காதல் வயப்பட்ட இருவரும், தங்கள் காதலை தொடர்கின்றனர். வேலை கிடைத்தவுடன், தங்கள் பெற்றோரை சம்மதிக்க முயல்கின்றனர். தங்கள் குடும்பத்துப் பிரச்சனைகளை இருவருமாக தீர்த்து வைத்து, தங்கள் பெற்றோரை சம்மதிக்கச் செய்து, திருமணம் முடிக்கின்றனர். திரைப்படத்தின் இடையே தமிழ் வசனங்கள் இடம் பெற்றுள்ளன.
படப்பிடிப்பு
சென்னை, டெல்லி, அகமதாபாத் மற்றும் இந்திய மேலாண்மை கழகம் அகமதாபாத் போன்ற இடங்களில் படப்பிடிப்பு எடுக்கப்பட்டுள்ளது.
மேற்கோள்கள்
பகுப்பு:இந்தித் திரைப்படங்கள் பகுப்பு:2014 இந்தித் திரைப்படங்கள்
சிவானந்தம்
சிவானந்தம் (பிறப்பு 1808-1863) என்பவர் தமிழ்நாட்டைச் சேர்ந்த பிரபலமான பரத நாட்டிய ஆசிரியர் ஆவார். கோயிலில் இருந்த நாட்டியக் கலையை அரங்கக் கலையாக்கிய பெருமை கொண்ட தஞ்சை நால்வருள் இவரும் ஒருவராவார். பெண்கள் மட்டுமல்லாது ஆண்களும் பரத நாட்டியமாடலாம் என்ற முறையை முதன் முதலில் சிவானந்தம் அவர்களே துவக்கி வைத்தார்.
ஆரம்ப வாழ்க்கை
தஞ்சை மராட்டிய மன்னர் இரண்டாம் துளஜா (1763-1787) காலம் முதல் அவைக் கலைஞர்களாக இருந்து இசை, நாட்டியப் பணியினை ஆற்றி வந்தார்களின் மரபில் வந்தவர். தஞ்சை நாட்டிய ஆசிரியர் சுப்பராயனின் மூன்றாவது மகனானக சிவானந்தம் 1808 ஆம் ஆண்டு பிறந்தார். இவரின் உடன் பிறந்தவர்களான பொன்னையா, சின்னையா, வடிவேலு ஆகியோரும் புகழ்வாய்ந்த நட்டுவாங்கனாராக விளங்கினர்.
இசைக் கல்வி
சகோதரர்கள் நால்வரும் முத்துசுவாமி தீட்சிதரிடம் இசை கற்றக, தஞ்சை சரபோஜி மன்னர் ஏற்பாடு செய்தார். இசைப் பயிற்சியோடு தமிழ், தெலுங்கு, வடமொழிகளிலும் பயிற்சி பெற்றனர். இச்சகோதரர்களின் இசை அரங்கேற்றம் மராட்டிய அரசவையில் சரபோஜி மன்னன் முன்பு நடைபெற்றது.
தஞ்சை அரசவையில்
சிவானந்தம் தஞ்சை சரபோஜி மன்னரின் அரசவை வித்வானாக இருந்தார். சரபோஜி மன்னன் இவருக்கு பல்லாக்கும் விருந்தும் தந்து தினமும் காலையில் தான் கண்விழிக்கும்போது எதிரிலிருக்கவேண்டும் என்று திட்டத்தை ஏற்பாடு செய்தார். இம்மன்னர் மீது சிவானந்தம் பதவர்ணம், ஸ்வரஜதி பதங்களைப் பாடியுள்ளார்.
இசைப்பணிகள்
சிவானந்தம் தஞ்சை பெரிய கோயிலில் சோடேபசாரம், கீர்த்தனை நிகழும்போது சமர்ப்பிக்க வேண்டிய தாளம், ஜதிகள், நிருத்தியம், கொடியேற்றம், இறக்கம் ஆகிய விழா நாட்களிலும், நடராஜ புறப்பாட்டின் போதும் ஜதிகளோடு தாளம் தட்ட வேண்டிய முறைகளை வகுத்துத் தந்தார். இவைகளைத் தம் மாணவ மாணவியர்கட்குக் கற்றுத் தந்து, அரங்கேற்றம் செயவித்தார். மேலும் இவர் தஞ்சைப் பெருவுடையார் பெயரிலும், பந்தணைநல்லூர் பிரகதீஸ்வரர் பெயரிலும், மன்னார்குடி இராஜகோபால சுவாமி பெயரிலும் பல பதவர்ணங்கள், சதுர்மாலிகைகள், கீர்த்தனைகள், பதங்கள், தில்லானாக்கள் பாடியுள்ளார்கள்.
நாட்டியப் பணிகள்
பெண்கள் மட்டுமல்லாது ஆண்களும் பரத நாட்டியமாடலாம் என்ற முறையை முதன் முதலில் இவரே ஆரம்பித்து வைத்தார். திருமறைக்காட்டில் பண்டார வகுப்பைச் சார்ந்த ஒருவருக்கு நாட்டியம் கற்பித்து அரசவையில் அரங்கேற்றம் செய்து வைத்தார்.
மேற்கோள்கள்
பகுப்பு:தஞ்சை நால்வர் பகுப்பு:1808 பிறப்புகள் பகுப்பு:1863 இறப்புகள்
டபிள்யூடி1190எஃப்
டபிள்யூடி1190எஃப் (WT1190F, UDA34A3 அல்லது UW8551D) என்பது விண்வெளிக் கழிவு என நம்பப்படும் புவியின் ஒரு தற்காலிக செயற்கைக் கோள் ஆகும். இவ்வான்பொருள் புவியின் வளிமண்டலத்துள் 2015 நவம்பர் 13 06:18:34.3 (±1.3 செக்) ஒசநே அளவில் நுழைந்தது.
இது முதன் முதலில் 2013 பெப்ரவரி 18 இல் கண்டுபிடிக்கப்பட்டது. இது பின்னர் காணாமல் போய், மீண்டும் 2013 நவம்பர் 29 இல் தோன்றியது. பின்னர் 2015 அக்டோபர் 3 அன்று காணப்பட்டது. ஆரம்பக்கட்டக் கணக்கீட்டின் படி, இது புவியை நீள்வட்டப் பாதையில் சுற்றி வருகிறது.
டபிள்யூடி1190எஃப் எனும் இப்பொருள் 2013 ஆம் ஆண்டு முதல் பூமியை ஒரு தற்காலிகச் செயற்கைக்கோளாகச் சுற்றி வருகிறது. இது எந்தவொரு தெரிந்த செயற்கைக்கோளாகவும் அடையாளம் காணப்படாவிடினும், இதன் கணக்கிடப்பட்ட அடர்த்தி 0.1 கி/செமீ³ என்ற பெறுமதி ஒரு இயற்கைப் பொருளின் அடர்த்தியை விட மிகக் குறைவானதாக உள்ளது. இதனால், ஐரோப்பிய விண்வெளி நிறுவனம் இது ஒரு எரிபொருள் தொட்டி போன்ற ஒன்றாக இருக்கலாம் என்ற முடிவுக்கு வந்தது.
பல்வேறு அவதானிப்புகளை அடுத்து, இப்பொருள் 2015 நவம்பர் 13 கிட்டத்தட்ட 06:20 ஒசநே (11:50 உள்ளூர் நேரம்) அளவில் இலங்கையின் தெற்குப் பகுதியில் புவியை மோதும் என ஐரோப்பிய வானியலாளர்கள் கணித்தனர். இலங்கையில் உள்ள ஆர்தர் சி. கிளார்க் நிலையம் இப்பொருள் அம்பாந்தோட்டையில் இருந்து தெற்கே 100 கிமீ தொலையில் உள்ள கடற்பகுதியில் மோதும் என எதிர்வு கூறியது. இப்பொருள் மிகச் சிறியதாக இருப்பதால், புவியில் மோத முன்னரே இதன் பெரும்பாலான பகுதியோ அல்லது முழுவதுமோ வளிமண்டலப் பகுதியில் எரிந்து விடும், ஆனாலும் இது ஒரு பிரகாசமான எரிகோளமாக வானில் தெரியும் எனக் கூறப்பட்டது..
டபிள்யூடி1190எஃப் விண்பொருள் புவியின் வளிமண்டபத்துள் செக்கனுக்கு 11 கிமீ வேகத்தில் நுழைந்தது. இவ்விண்பொருளில் இருந்து எஞ்சிய சிதிலங்கள் அனைத்தும் இலங்கையின் காலி நகருக்கு 100 கிமீ தூரத்தில் இந்தியப் பெருங்கடலில் வீழ்ந்திருக்கலாம் என நம்பப்படுகிறது. பன்னாட்டு வானியல் மையம் மற்றும் ஐக்கிய அரபு அமீரக விண்வெளி நிறுவனம் இரண்டும் கூட்டாக கல்ஃப்ஸ்ட்ரீம் 450 ஜெட் வானூர்தி மூலம் இவ்விண்பொருளின் வருகையை வானில் இருந்து அவதானித்தன. பன்னாட்டு வானியலாளர்கள் அடங்கிய வானக அவதானிப்புக் குழு டபிள்யூடி1190எஃப் விண்பொருள் புவியின் வளிமண்டலத்துள் நுழையும் காட்சியை வெற்றிகரமாகக் காணொளி மூலம் பதிவாக்கியது.
கீழானவயல்
வெளியிணைப்புகள்
பகுப்பு:திண்டுக்கல் மாவட்டத்தில் உள்ள கிராமங்கள்
ஆரியநெல்லூர்
சிறப்புகள்
பகுப்பு:திண்டுக்கல் மாவட்டத்தில் உள்ள கிராமங்கள்
108 விநாயகர் கோவில்
108 விநாயகர் கோவில் தமிழ்நாடு மாநிலம், திண்டுக்கல் நகரின் மையத்தில் உள்ள கோபாலசமுத்திர குளக்கரையில் அமைந்து உள்ளது. இக்கோவிலில் உள்ள 32 அடி உயர விநாயகர் சிலை 32 அடி உயரமுள்ளது. பக்தர்களே அபிசேகம் செய்யும் பொருட்டு '108' வகையான விநாயகர் சிலைகள் உள்ளன. கோவில் குளக்கரையைச் சுற்றிலும் நடைப்பயிற்சி மேடை அமைத்து விளக்குகளால் அலங்கரிக்கப்பட்டுள்ளது.
மேற்கோள்கள்
பகுப்பு:திண்டுக்கல் மாவட்டத்திலுள்ள பிள்ளையார் கோயில்கள்
மாங்கனீசு(II) புளோரைடு
மாங்கனீசு(II) புளோரைடு (Manganese(II) fluoride ) என்பது MnF2undefined என்ற மூலக்கூற்று வாய்ப்பாடு கொண்ட ஒரு கனிம வேதியியல்  சேர்மமாகும். மாங்கனீசு மற்றும் புளோரின் தனிமங்கள் இணைந்து உருவாகும் இச்சேர்மம் இளம் சிவப்பு நிறத்தில் படிகத் திண்மமாகக் காணப்படுகிறது. இளஞ்சிவப்பு நிறம் மாங்கனீசு(II) வகைச் சேர்மங்களுக்கு அடையாளமாக விளங்குகிறது. மாங்கனீசை  ஐதரோபுளோரிக் அமிலத்தில் உள்ள பல்வேறு வகைப்பட்ட மாங்கனீசு(II) சேர்மங்களுடன் சேர்த்து சூடாக்குவதன் மூலம் மாங்கனீசு(II) புளோரைடு உருவாகிறது. இது சிறப்புவகை கண்ணாடிகள் மற்றும் சீரொளிகள் தயாரிப்பில் பயன்படுத்தப்படுகிறத
மேற்கோள்கள்
பகுப்பு:மாங்கனீசு சேர்மங்கள் பகுப்பு:புளோரைடுகள் பகுப்பு:உலோக ஆலைடுகள் பகுப்பு:புளோரின் சேர்மங்கள்
யாங் டி பெர்துவா சரவாக்
யாங் டி பெர்துவா சரவாக் (ஆங்கிலம்: Sabah Sarawak; மலாய்: Yang di-Pertua Negeri of Sarawak) என்பது மலேசிய மாநிலமான சரவாக் மாநிலத்தின் கவர்னர் (Governor) எனும் ஆளுநரைக் குறிப்பிடும் பதவி. யாங் டி பெர்துவா என்பவரை மாண்புமிகு (ஆங்கிலம்: His Excellency; மலாய்: Tuan Yang Terutama (TYT) எனும் மரியாதை அடைமொழியில் அழைப்பது வழக்கம்.
சரவாக் மாநிலத்தின் தற்போதைய ஆளுநர் துன் பெகின் ஸ்ரீ அப்துல் தாயிப் மகமுட் (Abdul Taib Mahmud). இவர் 2014 மார்ச் 1-ஆம் தேதி பதவியேற்றார்.
பொது
துன் அப்துல் தாயிப் மகமுட், 2014 பிப்ரவரி 28-ஆம் தேதி, சரவாக் மாநிலத்தின் யாங் டி பெர்துவா நெகிரிக்கான நற்சான்றிதழைப் பெற்றார். அடுத்த நாள் பதவியேற்றார். அடுத்து அவர் 2-ஆவது முறையாக 2018 பிப்ரவரி 28-ஆம் தேதி மீண்டும் ஆளுநராக நியமிக்கப் பட்டார்.
நியமனம்
சரவாக் மாநிலத்தின் அரசியலமைப்பின் பிரிவு 1 (1)-இன் கீழ் (Article 1 (1) of the Constitution) யாங் டி பெர்துவா நெகிரி (ஆளுநர்) பதவி நிறுவப்பட்டது. சரவாக் மாநிலத்தின் முதலமைச்சருடன் கலந்தாலோசித்த பிறகு, மலேசிய மாமன்னர் யாங் டி பெர்துவான் அகோங் அவர்களால் இந்தப் பதவிக்கான ஆளுநர் நியமிக்கப் படுகிறார்.
யாங் டி பெர்துவா சரவாக் ஆளுநர் எனும் கவர்னருக்குத் துணை ஆளுநர்; அல்லது உதவியாளர் இல்லை. அதாவது துணை ஆளுநர் பதவி இல்லை. இருப்பினும், நோய் அல்லது உடல்நலப் பாதிப்புகள் ஏற்பட்டு, அவற்றின் காரணமாக சரவாக் மாநிலத்தை ஆட்சி செய்ய இயலாமல் போகலாம்.
அப்படி ஒரு நிலை ஏற்பட்டால் அவரின் சேவையைத் தொடர்வதற்கு, வேறு ஒரு நபரை நியமிக்கும் அதிகாரத்தை மலேசிய மாமன்னர் யாங் டி பெர்துவான் அகோங் அவர்கள் பெற்று உள்ளார்.
பொது
யாங் டி பெர்துவா நெகிரி (ஆங்கிலம்: Yang di-Pertua Negeri; மலாய்: Yang di-Pertua Negeri) என்பது; மலேசிய மாநிலங்களான பினாங்கு, மலாக்கா, சபா, சரவாக் ஆகிய மாநிலங்களின் ஆளுநரைக் குறிப்பிடும் பதவி.
இந்தப் பதவி நான்கு ஆண்டுகளுக்கு ஒரு முறை மலேசிய மாமன்னர் யாங் டி பெர்துவான் அகோங் அவர்களால் நியமிக்கப்படும் பதவி ஆகும். இருப்பினும், யாங் டி பெர்துவா நெகிரியின் பதவிக் காலத்தை நீட்டிக்கும் அதிகாரம் மலேசிய மாமன்னர் யாங் டி பெர்துவான் அகோங் அவர்களிடம் மட்டுமே உள்ளது.
சரவாக் மாநிலத்தின் முதல்வரின் சம்மதத்தைப் பெற்ற பின்னர் தான், யாங் டி பெர்துவா நெகிரி நியமிக்கப் படுகிறார்கள்.
அதிகாரங்கள்
யாங் டி பெர்துவான் அகோங் அவர்களுக்கு வழங்கப்பட்டுள்ள அதிகாரங்களைப் போல சரவாக் மாநில யாங் டி பெர்துவா நெகிரிக்கும் அதிகாரங்கள் வழங்கப்பட்டு உள்ளன. இருப்பினும் நீதித் துறையில் சரவாக் மாநில யாங் டி பெர்துவா நெகிரிக்கு குறைந்த அளவு அதிகாரங்களே வழங்கப்பட்டு உள்ளன.
ஒரு மாநிலத்தின் யாங் டி பெர்துவா நெகிரி, அந்த மாநிலத்தின் தலைவராகப் பொறுப்பு வகிப்பதால், அவர் மலேசிய மன்னர்கள் மாநாட்டில்; (ஆங்கிலம்: Conference of Rulers அல்லது Council of Rulers அல்லது Durbar; மலாய்: Majlis Raja-Raja ஜாவி: مجليس راج); கலந்து கொள்ள முடியும்.
சரவாக் அரசியலமைப்புச் சட்டம்
ஆனால், மலேசியாவின் மாமன்னராகும் அதிகாரம் மட்டும் யாங் டி பெர்துவா நெகிரிக்கு வழங்கப்படவில்லை. சரவாக் மாநிலத்தின் அரசியலமைப்பு 10-ஆவது விதியின்படி (Article 10 of the Constitution) மாநிலச் சட்டத் திட்டங்களுக்கு உட்பட்டு, மாநிலச் செயற்குழு உறுப்பினர்களின் ஆலோசனையின் பேரில் செயல்பட வேண்டும். ஆனாலும் சில கட்டங்களில் தனிப்பட்ட விருப்பத்தின் பேரிலும் முடிவுகளை வழங்க இயலும்.
சரவாக் மாநிலத்தின் அரசியலமைப்புச் சட்டம்; சரவாக் மாநிலத்தில் முக்கியமான அரசாங்க அதிகாரிகளை நியமிப்பதற்கு மாநில ஆளுநருக்கு அதிகாரம் வழங்கியுள்ளது.
ஆளுநரின் அதிகாரங்கள்
இருப்பினும் மாநிலத்தின் முதலமைச்சரை நியமிப்பதைத் தவிர்த்து, மற்ற உயர் அரசாங்க அதிகாரிகளை நியமிக்கும் போது முதலமைச்சருடன் கலந்தாலோசிக்க வேண்டும். அதன் பின்னரே அரசாங்க அதிகாரிகளை நியமிக்கலாம். ஓர் அலுவலக அதிகாரியைப் பணிநீக்கம் செய்யும் போதும் இதே செயல்முறை நீடிக்கின்றது.
சரவாக் மாநிலத்தின் அரசியலமைப்புச் சட்டத்தில், மாநிலச் சட்டமன்றத்தில் ஆளுநரின் அதிகாரங்கள் விவரமாக விவரிக்கப்பட்டு உள்ளன.
மாநிலச் சட்டமன்றத்தில் ஒரு மசோதா நிறைவேற்றப்பட்ட 30 நாட்களுக்குள் அந்த மசோதாவிற்கு யாங் டி பெர்துவா நெகிரி ஒப்புதல் அளிக்க வேண்டும். அதே வேளையில், ஒவ்வோர் ஆண்டும் சட்டமன்றத்தின் முதல் கூட்டத்தில் யாங் டி பெர்துவா நெகிரி உரையாற்ற வேண்டும்.
நிர்வாகம்
மாநிலச் சட்டமன்றத்தில் யாங் டி பெர்துவா நெகிரியின் முக்கியமான செயல்பாடுகள்:
சரவாக் யாங் டி பெர்துவா பட்டியல்
1965-ஆம் ஆண்டு தொடங்கி 2022-ஆம் ஆண்டு வரையிலான சரவாக் மாநிலத்தின் யாங் டி பெர்துவா பட்டியல்:  (2022 ஆகஸ்டு மாதம், இற்றை செய்யப்பட்டது.)
வெளி இணைப்புகள்
பகுப்பு:மலேசிய முடியாட்சி  பகுப்பு:சரவாக் அரசியல்வாதிகள்
கமக் மங்கோல்
கமக் மங்கோல் (Khamag Mongol, Хамаг монгол, மொத்த மங்கோல்), 12ஆம் நூற்றாண்டில் மங்கோலியப் பீடபூமியில் இருந்த ஒரு பெரிய மங்கோலியப் பழங்குடியினக் கூட்டமைப்பு (கான்லிக்) ஆகும். இது சில நேரங்களில் மங்கோலியப் பேரரசுக்கு ஒரு முன்னோடி அரசாகக் கருதப்படுகிறது.
மங்கோலிய பாரம்பரியத்தில் கமாங் மங்கோலிய உளூஸ் என்று அறியப்பட்ட ஒரு மர்ம பழங்குடியின சக்தி வடக்கு சீனா மற்றும் கிழக்கு மங்கோலியாவில் உள்ள கிதான் லியாவோ வம்சத்தின் (907-1125) ஆதாரங்களில் பதிவுசெய்யப்பட்டுள்ளது. 1125 ஆம் ஆண்டில் லியாவோ வம்சத்தின் வீழ்ச்சிக்குப் பிறகு, மங்கோலிய சமவெளிப்பகுதிகளில் கமாங் மங்கோலியர்கள் ஒரு முக்கிய பங்காற்றத் தொடங்கினர். அவர்கள் நாட்டின் மிக வளமான நிலங்களில் ஒன்றான கென்டி மலைப்பகுதியிலுள்ள ஓனான், கெர்லென் மற்றும் துல் ஆற்றுப் பள்ளத்தாக்குகளை ஆக்கிரமித்திருந்தனர். தைசிவுட் (சிரில்லிக்: Тайчууд) என்பது 12ஆம் நூற்றாண்டின் மத்தியில் மங்கோலியாவின் கமக் மங்கோல் காலத்தில் வாழ்ந்த மூன்று முக்கிய பழங்குடி இனங்களில் ஒன்றாகும். அம்மக்கள் சைபீரியாவின் சபய்கல்சுகி கிரையின் தெற்குப் பகுதியில் வாழ்ந்தனர். சபய்கல்சுகி கிரை மற்றும் மங்கோலியாவின் கென்டீ மாகாணம் ஆகியவை கமக் மங்கோல் கானேட்டின் முக்கியமான பகுதிகள் ஆகும். இக்கூட்டமைப்பில் நான்கு முக்கிய இனங்கள் இருந்தன. அவை கியாத், தைசிவுட், ஜலைர்கள் மற்றும் ஜிருக்கென் ஆகியவை ஆகும்.
வரலாற்றில் பதிவு செய்யப்பட்ட கமக் மங்கோலின் முதல் கான் போர்சிசின் இனத்தைச் சேர்ந்த காபூல் கான் ஆவார். காபூல் கான் வெற்றிகரமாக சுரசன் சின் ராணுவங்களின் படையெடுப்பை முறியடித்தார். காபூல் கானுக்கு பின் வந்தவர் தைசிவுட் இனத்தைச் சேர்ந்த அம்பகை கான் ஆவார். தனது மகளை திருமணத்திற்காக தாதர் கூட்டமைப்பின் தலைவரிடம் ஒப்படைக்க செல்லும் போது அம்பகை பிடிக்கப்பட்டார். சின் அரசமரபிடம் அம்பகை ஒப்படைக்கப்பட்டார். அவர்கள் இரக்கமற்ற வகையில் அவரை கொன்றனர். அம்பகைக்குப் பின் காபூல் கானின் மகனான ஹோடுலா கான் பதவிக்கு வந்தார். அம்பகை கானின் கொலைக்கு பழி வாங்கும் முயற்சியாக தாதர்களுக்கு எதிராக 13 யுத்தங்களை ஹோடுலா கான் நடத்தினார்.
ஹோடுலா இறந்த பிறகு ஒரு கானை தேர்வு செய்ய கமக் மங்கோலியர்களால் முடியவில்லை. ஆனால் காபூலின் பேரனான, கியாத் பழங்குடி இனத்தின் தலைவரான எசுகை, கமக் மங்கோலின் பயனுள்ள மற்றும் புகழ்வாய்ந்த தலைவரானார். எதிர்கால செங்கிஸ் கானான தெமுசின், எசுகையின் குடும்பத்தில் 1162 ஆம் ஆண்டு ஆனன் ஆற்றின் உயர் பகுதியில் தெலுன் போல்தக் என்ற இடத்தில் பிறந்தார்.
1170 இல் தாதர்கள் எசுகைக்கு விடம் வைத்தனர். அதன் பிறகு எசுகை இறந்தார். 1171 இல் எசுகையின் இறப்பிற்குப் பிறகு கமக் மங்கோல் சிதறுண்டது. 1189 இல் தெமுசின் கமக் மங்கோலின் கானாக வரும் வரை அரசியல் அராஜகம் மற்றும் ஒரு அதிகார வெற்றிடம் நீடித்தது. சீக்கிரமே மங்கோலிய பழங்குடி இனத்தவர்களுக்கு மத்தியில் போர் மூண்டது. 1201 இல் தெமுசினின் நண்பரான சமுக்கா எதிரி பழங்குடியினரால் குர்-கானாக (பிரபஞ்ச ஆட்சியாளர்) பட்டம் பெற்றார். ஆனால் கமக் மங்கோல் மற்றும் கெரயிடுகளின் கூட்டணியால் அவர் தோற்கடிக்கப்பட்டார்.
கமக் மங்கோலுடன் கூட்டணி ஏற்படுத்த தொகுருல் கான் மறுத்தபோது இனங்கள் உடனான தெமுசினின் போர்கள் அவரை கிட்டத்தட்ட அழித்தன. செங்கிஸ் கானாக பட்டம் கொடுக்கப்பட்ட போது 1206 இல் மங்கோலிய பீடபூமியில் இருந்த அனைத்து இனங்களையும் தெமுசின் கடைசியாக ஒன்றுபடுத்தினார்.
மேற்கோள்கள்
பகுப்பு:மங்கோலியப் பேரரசு பகுப்பு:மங்கோலியாவின் வரலாறு பகுப்பு:ஆசியாவின் முன்னாள் நாடுகள்
கே. சி. பட்டி
'''கே. சி. பட்டி''' திண்டுக்கல் மாவட்டம் கொடைக்கானல் வட்ட த்தில் மேற்கு தொடர்ச்சிமலையில் அமைந்துள்ள ஒரு மலைக்கிராமம். இங்கு மலைவாழை, காப்பி, மிளகு மற்றும் ஆரஞ்சு விளைகிறது. தெலுங்கு மொழி பேசும் மக்கள் அதிகமாக வசிக்கின்றனர். தற்போது தாண்டிக்குடி இயற்கைச் சுற்றுலா மையத்தின் முக்கியபகுதியாக இருக்கிறது. இங்கு மருத்துவ குணம் நிறைந்த மூலிகைகள் மற்றும் மலைத்தேன் கிடைக்கிறது.
பகுப்பு:திண்டுக்கல்
தமிழ்நாடு பேரிடர் மேலாண்மை ஆணையம்
தமிழ்நாடு பேரிடர் மேலாண்மை ஆணையம் புயல், சுனாமி, மழை வெள்ளம் மற்றும் வறட்சி உள்ளிட்ட பேரிடர்களை எதிர்கொள்ளவும், பாதிக்கப்பட்டவர்களுக்கு உதவிகள் வழங்கவும் முதலமைச்சர் தலைமையில் தமிழ்நாட்டில் செயல்படுகிறது. மாநிலத்தில் ஏற்படும் பேரிடர் காலங்களில் நிவாரணப்பணிகளை பேரிடர் மேலாண்மை ஆணையம் பகிர்ந்து வழங்கும். மேலாண்மை ஆணையத்தோடு மாநில அளவிலான நடவடிக்கைக் குழுவும் இணைந்து செயல்படும்.
பேரிடர் காலங்களில் மாநில வருவாய்த் துறைச் செயலாளர், ராணுவம் மற்றும் துணை ராணுவம், ஊர்காவல் படை, ரயில்வே மற்றும் தொலைத்தொடர்பு துறை முதலியவற்றுடன் தொடர்பு கொண்டு அவர்களின் உதவியை பெறுவார். நிவாரணப் பணிகளுக்காக மாநில நிவாரண ஆணையருக்குத் தேவைப்படும் நிதியையும் அரசு வருவாய்த் துறை வழங்கும்.
அவசரகால நடவடிக்கைக் குழு
பேரிடர் காலங்களில் மாநில நிவாரண ஆணையர் தலைமையில் அவசர கால நடவடிக்கைக் குழு அமைக்கப்படும். இந்தக் குழு மாநில அளவிலான பேரிடர் மேலாண்மை ஆணையத்தின் நடவடிக்கைகளின் முகமையாக இருக்கும். மாநில அளவிலான திட்டங்கள் மாநில நிவாரண ஆணையரால் மாவட்ட ஆட்சியர்கள் மற்றும் பிற துறைகளோடு கலந்தலாசித்து வகுக்கப்படும். வறட்சியால் பாதிக்கப்பட்ட பகுதிகளும் பாதிக்கப்பட்டவர்களுக்கு வழங்க வேண்டிய நிவாரணமும் மாநில நிவாரண ஆணையரால் பேரிடர் மேலாணமை ஆணையகத்திற்கு பரிந்துரைக்கப்படும்.
மாவட்டக் குழுக்கள்
மாவட்ட அளவிலான அவசரகால நடவடிக்கைக் குழுக்கள் அந்தந்த மாவட்ட ஆட்சியர் தலைமையில் செயல்படும். பேரிடர் காலத்தின்போது ராணுவம் மற்றும் துணை ராணுவப் படை, ரயில்வே, தொலைத்தொடர்பு துறை ஆகியோருடன் மாவட்ட ஆட்சியர் இணைந்து பணியாற்ற வேண்டும். காவல்துறையினர், ஊர்க்காவல் படையினர், வனத்துறையினர் உள்ளிட்ட அனைத்து அரசுப் பணியாளர்களும் மாவட்ட ஆட்சியரின் தலைமையின் கீழ் பணியாற்ற வேண்டும்.
பேரிடர் மேலாண்மைக்கு நன்கொடை
பேரிடர் காலங்களில் பன்னாட்டு, தேசிய அளவிலான அறக்கட்டளைகள் மற்றும் தொண்டு நிறுவனங்கள் பேரிடர் மேலாண்மை நிதியுதவிகளைப் பெறுவதற்கு தமிழ்நாடு அரசின் முன்அனுமதியைப் பெற வேண்டும். மேலும் பெறும் நிதிக்கான கணக்கைப் பராமரிக்க வேண்டும்.
வெளி இணைப்புகள்
பகுப்பு:தமிழ்நாடு அரசின் அமைப்புகள்
மன்னவனூர்
மன்னவனூர் தமிழ் நாட்டில் திண்டுக்கல் மாவட்டத்திலுள்ள கொடைக்கானல் வட்டத்துக்குட்பட்ட வருவாய் கிராமமும், கொடைக்கானல் ஊராட்சி ஒன்றியத்தைச் சேர்ந்த ஓர் ஊராட்சியுமாகும். கொடைக்கானலில் இருந்து கிட்டத்தட்ட 35 கி.மீ தொலைவில் உள்ள மலைக் கிராமம். இவ்வூர் சிறந்த சுற்றுலாத் தலமாகவும் உள்ளது. மேல் மலைக் கிராமங்களின் மையப் பகுதியாகவும் இவ்வூர் காணப்படுகிறது.
இங்குள்ள மக்களின் முக்கியத் தொழிலாக விவசாயம் உள்ளது. உருளைக்கிழங்கு, பூண்டு, கேரட், பீன்ஸ், காய்கறிகள் அதிக அளவில் விளைவிக்கப்படுகின்றன. இவ்வூரில் ஒரு மேல்நிலைப்பள்ளியும், துவக்கப்பள்ளி ஒன்றும் செயல்படுகின்றது.
ஆராய்ச்சி மையம்
இங்கு மத்திய அரசின் ஆராய்ச்சி மையம் அமைந்துள்ளது. 1965 ஆம் ஆண்டில் இந்திய வேளாண் ஆராய்ச்சிக் கழகத்தால், ராஜஸ்தான் மாநிலத்தின் டோங் மாவட்டத்தில் அமைக்கப்பட்ட மத்திய செம்மறியாடு உரோம ஆராய்ச்சி நிலையத்தின் தென்மண்டலக் கிளையாக இந்த ஆராய்ச்சி மையம் 1970 ஆம் ஆண்டு ஏற்படுதப்பட்டது.
ஆஸ்திரேலியாவில் இருந்து இறக்குமதி செய்யப்பட்ட மெரினா வகை ஆடு, முயல் குறித்த ஆய்வில் இம்மையம் செயல்பட்டு வருகின்றது. இங்கு வளர்க்கப்படும் ஆடுகளில் இருந்து ரோமங்கள் வெட்டி சேகரிக்கப்பட்டு அவை கம்பளி ஆடை தயாரிக்கப் பயன்படுத்தப்படுகிறது. இம்மையத்தின் அருகில் அழகிய ஏரியும் அமைந்துள்ளது.
புல்வெளி
கொடைக்கானலுக்கு வரும் சுற்றுலா பயணிகளைக் கவரும் வகையில் மன்னவனூரில் சூழல் சுற்றுலாப் புல்வெளி 150 ஹெக்டேர் பரப்பளவில் மன்னவனூர் ஏரியைச் சுற்றி மூன்று கிலோமீட்டர் நீளத்தில் நடைபாதையும் இரு மரப்பாலங்களும் அமைக்கப்பட்டுள்ளன. மன்னவனூர் கைக்காட்டி சூழல் சுற்றுலா குழுவினர் மூலம் இது பாரமரிக்கப்பட்டு வருகிறது. .
வெளியிணைப்புகள்
பகுப்பு:திண்டுக்கல் மாவட்டத்தில் உள்ள கிராமங்கள்
ககன்யான்
ககன்யான் (Gaganyaan விண்கலம்) இந்திய விண்கலத்தின் மூலம் பூமியின் தாழ் வட்டப்பாதைக்கு மனிதர்களை அனுப்பி, அவர்களை பாதுகாப்பாக மீண்டும் பூமிக்கு அழைத்து வருவது தான் இத்திட்டத்தின் நோக்கம் ஆகும். இந்த விண்கலத்தில் மூன்று பேர் செல்லும் வகையில் வடிவமைக்கப்பட்டுள்ளது. இந்திய விண்வெளி ஆய்வு மையத்தின் இந்த விண்கலமானது ஜி. எஸ். எல். வி மார்க் III மூலம் 2024 ஆம் ஆண்டில் விண்ணில் ஏவப்படவுள்ளது. இந்துஸ்தான் ஏரோனாடிக்ஸ் லிமிட்டெட் தயாரித்துள்ள இந்த விண்கலத்தின் சோதனை ஓட்டமானது டிசம்பர் 18,2014 இல் நடைபெற்றது.
மானூர் சுவாமிகள்
மானூர் சுவாமிகள் திண்டுக்கல் மாவட்டத்தில் பழனிக்கு அருகில் உள்ள மானூர்  கிராமத்தில் வாழ்ந்துள்ள சித்தராவார். இவர் நிர்வாணமாக இருப்பார் என்றும் பக்தர்களுக்கு போர்வையை உடலில் சுற்றிக்கொண்டு காட்சியளிப்பாரென்றும் சொல்லப்படுகிறது.
ககன்யான்
வரலாறு
ககன்யானுக்கான தொடக்கநிலை ஆய்வுகள் மற்றும் தொழில்நுட்ப வசதிகள் தொடர்பான முன்னேற்பாடுகள் 2006 ஆம் ஆண்டில் துவங்கப்பட்டது. முதலில் இதற்கு சுற்றுப்பாதை வாகனம் என்று பொதுப் பெயரிடப்பட்டது. இது மேர்க்குரித் திட்டம் போன்றே வடிவமைக்கத் திட்டமிடப்பட்டது. மேலும் கூடுதலாக ஒரு வாரம் விண்வெளியில் நீடித்திருக்கும் திறன் கொண்டதாகவும் வடிவமைக்கத் திட்டமிடப்பட்டது. இந்தத் திட்டம் மார்ச், 2008 இல் இந்திய அரசிடம் நிதி பெறுவதற்காக ஒப்படைக்கப்பட்டது. இந்திய மனித விண்வெளி ஆய்வுத் திட்டமானது இதற்கான இசைவாணையை பிப்ரவரி, 2009 இல் அளித்தது. பயணிகள் அல்லாத சோதனை ஓட்டமானது 2013 இல் நடத்தத் திட்டமிட்டுருந்தனர். பின் அது 2016 ஆம் ஆண்டாக மாற்றம் ஆனது.
மானூர் சுவாமிகள்
அப்பகுதி மக்களுக்கு பல நன்மைகளை செய்துள்ளார். இவர் கண்ட சித்து படித்தவர். இவரது ஜீவசமாதி பெருவுடையார் கோவிலுக்கு செல்லும் வழிக்கு முன்பும் கோதைமங்கலம் அருகில் அமைந்துள்ளது.
ககன்யான்
நிதி மற்றும் உள்கட்டமைப்பு
திட்டத்தின் முன்னேற்பாடுகளுக்கு இந்திய அரசானது 500 மில்லியன்இந்திய ரூபாய்களை 2007 மற்றும் 2008 ஆம் ஆண்டுகளுக்காக வழங்கியது. பயணிகள் விண்கலமானது 7 ஆண்டுகள் விண்வெளியில் தங்கும் திறன் கொண்டதாக வடிவமைக்க 124 பில்லியன் இந்திய ரூபாய் தேவை என எதிர்பார்க்கப்பட்டது. இந்திய ஐந்தாண்டு திட்டத்திற்கான (2007–12). திட்டமிடலின் போது திட்டக்குழு உறுப்பினர்கள் 2007 ஆம் ஆண்டில் பயணிகள் விண்கலத்திற்கான முன்னேற்பாடுகளுக்காக 50 பில்லியன் இந்திய ரூபாய் தேவைப்படும் என மதிப்பிட்டனர்.
மானூர் சுவாமிகள்
மகா சமாதி
1945 நவம்பர் 4ல் மானூர் சாமி மகா சமாதியடைந்தார். தமிழ் கணக்கில் பார்திப வருடம் ஐப்பசி 19. இவரது சமாதி கோதைமங்கலம் மானூர் சுவாமிகள் மகா சமாதி என்று அழைக்கப்படுகிறது.
ககன்யான்
விளக்கம்
ககன்யான் என்பது முழுமையான தன்னாட்சி கொண்ட 3.7 டன் எடையுள்ள விண்கலம் ஆகும். இதில் மூன்று பேர் சுற்றுப்பாதைக்கு சென்று புவிக்கு திரும்பக்கூடிய வகையில் வடிவமைக்கப்பட்டுள்ள்ளது. இந்த திட்டம் 7 நாட்கள் வரை சுற்றுப்பாதையில் இருக்கும். இது சோயூசு விண்கலம் போன்ற விண்கலம் ஆகும்.
ருசியாவில் பயிற்சி
இந்திய விண்வெளி வீரர்களுக்கு பயிற்சி அளிப்பது குறித்து, இந்தியாவின் இஸ்ரோ அமைப்பும், ரஷ்யாவின் க்ளாவ்கோஸ்மாஸ் (Glavkosmos) என்கிற அமைப்பும் 2019ஆம் ஆண்டு ஜூன் மாதம் ஒப்பந்தம் செய்து கொண்டன. இந்திய விமானப் படையின் ஒரு குரூப் கேப்டன் மற்றும் மூன்று விங் கமாண்டர்களைக் கொண்ட நான்கு பேர் இதற்காக தேர்வு செய்யப்பட்டு பயிற்சிக்கு அனுப்பப்பட்டார்கள். இவர்களுக்கான பயிற்சி கடந்த ஆண்டு பிப்ரவரி 10ஆம் தேதி தொடங்கிய நிலையில், கொரோனா பெருந்தொற்று தாக்கம் காரணமாக, அவர்களின் பயிற்சி தற்காலிகமாக தடைபட்டது. தற்போது மார்ச், 2021-இல் பயிற்சியை நிறைவு செய்த, இந்த அதிகாரிகளுக்கு இந்தியாவில் சிறப்பு விண்கலன் சார்ந்த பயிற்சிகள் வழங்கப்படும்.
மானூர் சுவாமிகள்
மகா சமாதி
இவையன்றி பல இடங்களில் இவர் சமாதிகள் உள்ளதாகவும் நம்புகின்றனர்.
ககன்யான்
வெளியிணைப்புகள்
ககன்யான்-அதிகாரப்பூர்வ வலைத்தளம்
பகுப்பு:இந்திய விண்வெளித் திட்டங்கள் பகுப்பு:இந்திய அரசுத் திட்டங்கள்
மானூர் சுவாமிகள்
மேற்கோள்கள்
பகுப்பு:சித்தர்கள்
செர்
செர் (Cher) (பிறப்பு செரிலின் சர்கிசியன்; மே 20, 1946) ஒரு ஐக்கிய அமெரிக்க பாடகர், மற்றும் நடிகை ஆவார். பாப் இசையின் தேவதை என்று பொதுவாக புகழப்படுகிறார்.Sources referring to Cher as the "Goddess of Pop":
வெளியிணைப்புகள்
பகுப்பு:1946 பிறப்புகள் பகுப்பு:வாழும் நபர்கள் பகுப்பு:சிறந்த நடிகைக்கான அகாதமி விருதினை வென்றவர்கள் பகுப்பு:கிராமி விருது வென்றவர்கள் பகுப்பு:அமெரிக்க பாப் பாடகர்கள் பகுப்பு:அமெரிக்கத் திரைப்பட நடிகைகள் பகுப்பு:அமெரிக்க தொலைக்காட்சி நடிகைகள் பகுப்பு:ஆங்கில அமெரிக்கர்கள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
இரியோ கிராண்டு டோ நார்த்
இரியோ கிராண்டு டோ நார்த்  (Rio Grande do Norte, பொருள்: "பெரும் வடக்கு ஆறு", பொடன்ஜி ஆற்று முத்துவாரத்தில் இருப்பதை யொட்டி இப்பெயர் எழுந்துள்ளது.) பிரேசிலின்  26 மாநிலங்களில் ஒன்றாகும். நாட்டின் வடகிழக்கு மண்டலத்தில் அமைந்துள்ள இந்த மாநிலம் தென் அமெரிக்கக் கண்டத்தின் மிகுந்த வடகிழக்கு மூலையில் அமைந்துள்ளது. இதன் புவியியல் இருப்பிடத்தால் மிகவும் வாய்ப்புள்ள முக்கியத்துவத்தைப் பெறுகிறது. இதன் தலைநகரம் நதால் ஆகும்.
அமெரிக்காக்களிலேயே மிகவும் தூய்மையான காற்று இங்குதான் நிலவுவதாக  தேசிய வானூர்தியியல் மற்றும் விண்வெளி நிர்வாகம் கூறியுள்ளது. 410 கிமீ (254 மைல்) தொலைவுள்ள கடற்கரை, மிகுந்த சூரிய ஒளி, தேங்காய்கள் மற்றும் காயல்கள் மிகுந்த சுற்றுலாப் பயணிகளை ஈர்க்கின்றன. தென் அத்திலாந்திக்குப் பெருங்கடலில் உள்ள ஒரே பவளத்தீவான ரோகாசு பவளத்தீவு இந்த மாநிலத்தில்தான் உள்ளது.
இம்மாநிலத்தின் முதன்மைத் தொழிலாக சுற்றுலாத் துறை உள்ளது. பெட்ரோலியம் ஆழ்ந்தெடுத்தல் (நாட்டின் இரண்டாவது பெரிய உற்பத்தியாளர்), வேளாண்மை, பழத்தோட்டங்கள், கனிம அகழ்வு, கடலுப்பு உற்பதி ஆகியன பிற முக்கியத் தொழில்களாக அமைகின்றன. பெர்னான்டோ டெ நோரோன்கா தீவுக்கூட்டதிற்கு அண்மையில் இந்த மாநிலம் அமைந்துள்ளது.
இப்பகுதியில் பிறந்த லூயி டா காமரா காசுத்தொ இப்பகுதி மக்களின் நாட்டுப்புறக் கதைகளை தொகுத்துள்ளார்.
மேற்சான்றுகள்
பகுப்பு:பிரேசிலின் மாநிலங்கள்
மெத்தில் எத்தில் கீட்டோன் பெராக்சைடு
மெத்தில் எத்தில் கீட்டோன் பெராக்சைடு (Methyl ethyl ketone peroxide, MEKP) என்பது C8H18O6 என்ற மூலக்கூற்று வாய்ப்பாட்டால் ஒரு கரிமப் பெராக்சைடு ஆகும். அசிட்டோன் பெராக்சைடைப் போலவே இச்சேர்மமும் அதிக வெடிக்குந்தன்மை கொண்ட சேர்மமாகும். மெ.எ.கி.பெ சேர்மம் நிறமற்றதாக எண்ணெய் பசையுடன் உள்ள நீர்மநிலை சேர்ம்மாகும். ஆனால் அசிட்டோன் பெராக்சைடு திட்டவெப்ப அழுத்தத்தில் வெண்மை நிறத்தில் தூளாகக் காணப்படுகிறது. மெ.எ.கீ.பெ சேர்மம் அதிர்ச்சி மற்றும் வெப்பநிலைக்கு சற்று குறைவான உணர்திறன் கொண்டதாகும். மற்றும் சேமிப்பகத்தில் சேமித்து வைக்கப்படும்போது அதிக நிலைப்புத்தன்மை கொண்டதாகவும் உள்ளது. சோதனை நிபந்தனைகளைப் பொறுத்து, மெத்தில் எத்தில் கீட்டோன் மற்றும் ஐதரசன் பெராக்சைடின் பல்வேறு மாறுபட்ட கூட்டு விளைபொருள்கள் அறியப்படுகின்றன. 1906 ஆம் ஆண்டு C8H16O4, என்ற வளைய இருபடி முதன் முதலாக கண்டறியப்பட்டது. பின்னர் தொடரப்பட்ட ஆய்வுகளில் பெறப்பட்ட தயாரிப்புகளில் நேர்கோட்டு இருபடிகள் மிகவும் பரவலாக இருப்பதாக கண்டறியப்பட்டன. பொதுவாக வேதி விநியோக நிறுவனங்களில் வணிக ரீதியாக கிடைக்கும் வேதிப்பொருட்களின் இருப்பிலிருந்து மேற்கோளாகக் காட்டப்படுகிறது.
30 முதல் 60% நீர்த்த மெ.எ.கீ.பெ கரைசல்கள் தொழிற்சாலைகளாலும் வினைத்திறனாளர்களாலும் ஒரு வினையூக்கியாகப் பயன்படுத்தப்படுகிறது. நிறைவுறா பாலி எசுத்தர்களின் குறுக்கிணைப்பு, இழைக் கண்னாடிகளில் பிசின் வினை, வேதி இனமாற்றம் போன்ற வினைகளை இவ்வினையூக்கி முன்னெடுக்கிறது. இப்பயன்பாட்டிற்காகவே அதிர்ச்சிக்கான உணர்திறனைக் குறைக்க மெ.எ.கீ.பெ சேர்மமானது டைமெத்தில் பிதாலேட்டில், சைக்ளோயெக்சேன் பெராக்சைடு அல்லது டையல்லைல் பிதாலேட்டு போன்றவற்றில் கரைத்து பயன்படுத்தப்படுகிறது. இதே காரணத்திற்காக பென்சோயில் பெராக்சைடையும் பயன்படுத்தலாம். மெத்தில் எத்தில் கீட்டோன் பெராக்சைடு தோலின் மீது எரிச்சலை உண்டாக்குகிறது. மேலும் இது கடுமையான அரிப்பு பாதிப்பையும் அல்லது பார்வையிழப்பை ஏற்படுத்தக் கூடியதாகவும் உள்ளது.
வெளி இணைப்புகள்
பகுப்பு:நீர்ம வெடிபொருள்கள் பகுப்பு:கீட்டால்கள் பகுப்பு:கரிமப் பெராக்சைடுகள்
கிரிமியா தன்னாட்சிக் குடியரசு
கிரிமியா (Crimea, உக்ரைனிய மொழி: Крим, கிரிமியத் துருக்கி: Qırım) என்பது கருங்கடலில் அமைந்துள்ள, உக்ரைனை சேர்ந்த மூவலந்தீவு ஆகும். இதன் தலைநகரமும் மிகப்பெரிய நகரமும் சிம்ஃபெரொபோல். கிரிமியா தன்னாட்சிக் குடியரசு என்கிற அரசியல் பிரிவாக உக்ரைன் இப்பகுதியை நிர்வாகிக்கிறது.
கிரிமியா பிராந்தியம் வரலாற்றில் அவ்வப்போது பலரால் ஆக்கிரமிக்கப்பட்டு ஆளப்பட்டது. ஆரம்பக் காலத்தில் சிமேரியன்கள், கிரேக்கர்கள், ஸ்கைத்தியர்கள், கோத்துகள், பல்காரிகள், கசாருகள், பைசாந்திய கிரேக்கர்கள், கிப்ச்சாக்குகள், உதுமானியத் துருக்கியர், மங்கோலியர் ஆகியோர் கிரிமியாவை ஆரம்பக் காலத்தில் ஆண்டார்கள். 13வது நூற்றாண்டில், இது வெனிசியர்களாலும், ஜெனோவியர்களும், பின்னர் 15 முதல் 18ம் நூற்றான்டு வரை கிரிமிய கனாத்துகளும், உதுமானியப் பேரரசும், பின்னர் 18 முதல் 20ம் நூற்றாண்டு வரை உருசியப் பேரரசாலும், இரண்டாம் உலகப் போரின் போது செருமனியாலும், 20ம் நூற்றாண்டில் பிற்பகுதியில் சோவியத் ஒன்றியத்தினுள் உருசியாவாலும், பின்னர் உக்ரைனாலும் ஆளப்பட்டது. இரண்டாம் உலகப் போரின் பொழுது இப்பகுதியில் கிரிமியப் போர்த்தொடர் நிகழ்ந்தது.
தற்போது இது உக்ரைன் நாட்டுக்குள் தன்னாட்சி அமைப்புடன் நாடாளுமன்றக் குடியரசாக, உக்ரைனிய சட்டங்களுக்கமைய கிரிமிய அரசியலமைப்பு சட்டத்தால் ஆளப்படுகிறது. சிம்பெரோப்போல் இதன் தலைநகரமும், அரச நிருவாக மையமும் ஆகும். இது கிரிமியத் தீபகற்பத்தின் நடுவே அமைந்துள்ளது. கிரிமியாவின் பரப்பளவு 26,200 சதுரகிமீ. மக்கள்தொகை (2007 இல்) 1,973,185 ஆகும்.
கிரிமியத் தத்தார் மக்கள் மொத்த மக்கள்தொகையில் 12.1% (2001) ஆக உள்ளனர். இவர்களில் பெரும்பான்மையானோர் இசுலாமியர்கள் ஆவர். இவர்கள் நடுக்காலப் பகுதியின் இறுதியில் இங்கு குடியேறினர். ஜோசப் ஸ்டாலினின் ஆட்சிக் காலத்தில் இவர்கள் நடு ஆசியாவுக்குக் கட்டாயமாக நாடுகடத்தப்பட்டனர். சோவியத்தின் வீழ்ச்சிக்குப் பின்னர், இவர்கள் மீண்டும் இங்கு வந்து குடியேறினர். 2001 உக்ரைனிய மக்கள்தொகைக் கணக்கெடுப்பின் படி, 58% உருசியர்களும், 24% உக்ரைனியர்களும் இங்கு வாழ்கின்றனர். உக்ரைனிலேயே மிக அதிகமாக முசுலிம்கள் வாழும் பகுதி கிரிமியா ஆகும்.